text: Landevej spærret efter uheld
  22 september 2011 kl. 14.45
  Ved 17-tiden torsdag genåbnede landevejen mellem Kolding og Bredsten, hvor en tysk mælkebil klokken 12.17 kørte i grøften.
  Chaufføren mistede herredømmet over tankvognen, da han kom ud i rabatten på en lige strækning. Bilen væltede ned i en grøft.
  De 25 ton mælk blev i tanken.
  Vejen var spærret mellem rundkørsel Dons (Dons Landevej/Højvangen) og kryds Egtvedvej/Dons Landevej i begge retninger.
  